Tixanovskaya: Lukashenko muzokara qilishga majbur 
Belarus muxolifati rahbari Svetlana Tixanovskaya G'arbdan hozircha yordam so'rayotgani yo'q va mamlakatidagi chigal vaziyatga tashqaridan hech kimning aralashishini istamaydi. Tixanovskaya buni "Amerika Ovozi" bilan suhbatda aytdi. 
Belarusda 9-avgustdan beri tinimsiz namoyishlar. Mamlakatni 1994-yildan beri boshqarib kelayotgan Aleksandr Lukashenko oltinchi bor saylanganini aytib, "xalq menga ishonch bildirdi", deya bong urmoqda. Norozi omma deydiki, saylovlar haqqoniylikdan yiroq, jarayon demokratik va adolatli o'tmagan. Lukashenko bu iddaolarni inkor etadi. Saylov ketidan vaziyat tang ekan, Tixanovskaya farzandlari bilan vatanni tark etdi va ayni damda Litvada. 9-avgustdagi saylovda ko'pchilik siz uchun ovoz bergan deb ishonasizmi? Lukashenkodan ustun keldim, deb o'ylaysizmi? Belarus hukumatiga ko'ra, Lukashenko yutgan. Sizda qanday isbot-dalil bor? Ko'chalardagi odamlar Lukashenko yutmaganidan dalolat beradi. Saylovga chiqqanlarning hammasi buning isboti. Lukashenko siz bilan muzokara qilishiga qanchalik ishonasiz? Buning ehtimoli qanchalik? Buning ehtimoli baland, chunki hukumat oldida boshqa yo'l yo'q. Ayni damdagi siyosiy inqirozdan chiqishning yagona yo'li - muzokara. Ayrimlarga ko'ra, sizda na reja bor va na strategiya. Nima bor sizda? Aniq rejamiz bor. Yangidan saylovlar o'tkazish, erkin va oshkora. Lukashenko siz xohlayotgan saylovda qatnasha olardimi? Yo'q. Biz istagan saylov erkin va ochiq bo'ladi va har kim qatnashishi mumkin. Lukashenko bu davlat fuqarosi sifatida jismonan qatnasha oladi, lekin vijdonan olib qaraganda, qatnashishga haqlimi deya so'raymiz. Oxirgi paytda, xususan, dam olish kunlari namoyishlarda xotin-qizlar ko'payganiga guvoh bo'ldik. Ularga nima deyapsiz? Ayollar namoyishlarda, ba'zilar so'zi bilan aytganda, inqilobda bu qadar faol ekanidan faxrlanaman. Xotin-qizlar har kungi hayotda muhim rol o'ynaydi. Demak, ularni ilhomlantira oldik. Erkaklar o'rniga ham biz norozilik bildira oldik. Ayollar erkaklarning yonida, ulardan oldinda turgani ajoyib. Dunyo anchadan beri bunaqa namoyishlarni ko'rmagan edi, nazarimda. Yurtdoshlaringiz vatanda, katta shaharlarda, norozilik namoyishlarida, siz esa Vilnyusda, Litvada. Nega Belarusdan chiqib ketdingiz? Jiddiy sabablari bor. Ular haqida hozir gapira olmayman. Kelajakda, balki hammasini birma-bir hikoya qilib beraman, ammo hozircha bu borada so'zlay olmayman. Bosim o'tkazishdimi yoki tahdid qilishdimi? Uzr, bu borada gapira olmayman. May oyiga qaytib qolsangiz, hozirgi bilganlaringizga tayanib, yana shu yo'ldan borar edingizmi? Bilasizmi, bu borada ko'p o'ylanaman, va shubhasiz, saylov kampaniyasi o'ta stressli davr bo'ldi. Shunday damlar bo'ldi, hammasini bekor qilishga tayyor edim. Davom etish uchun kuchim yetarmikan, degan xayollarga bordim. Lekin qarang, Belarus xalqi uchun bu harakatlar qanchalik muhim. Bu yil Belarus uchun tarixiy davr, kelajak qanday bo'lishini hal qiladi. Biz nihoyat uyg'ondik, huquqimiz uchun kurashga shaymiz. Shunday ekan, voqealar boshiga qaytib qolsam, yana shu yo'ldan borar edim, afsuslanmayman. Rossiya yoki G'arbdagi biror davlat siz, muvofiqlashtiruvchi kengash va Lukashenko orasidagi muzokaralarga qo'shilishini xohlaysizmi, kerakmi bunday aralashish? Mamlakatimizdagi siyosiy inqiroz - o'ta ichki masala. Nima bo'lishini Belarus xalqining o'zi hal qiladi. Bizningcha, o'z muammomizni o'zimiz yechishimiz kerak. Biroq biror kun kelib, bizga boshqa davlatlarning yordami zarur bo'lsa, masalan, muzokaralarni tashkillashtirishda yoki balki vositachilik qilish uchun, o'zimiz ularga murojaat qilishimiz mumkin".